CELEX: 52005PC0334
Language: et
Date: 2005-07-20
Title: Muudetud ettepanek Nõukogu direktiiv millega muudetakse direktiivi 77/388/EMÜ seoses teenuste osutamise kohaga (komisjoni esitatud EÜ asutamislepingu artikli 250 lõike 2 alusel)

EUROOPA ÜHENDUSTE KOMISJON
                                               Brüssel 20.7.2005
                                               KOM(2005) 334 lõplik
                                               2003/0329 (CNS)
                                Muudetud ettepanek
                             NÕUKOGU DIREKTIIV
   millega muudetakse direktiivi 77/388/EMÜ seoses teenuste osutamise kohaga
          (komisjoni esitatud EÜ asutamislepingu artikli 250 lõike 2 alusel)
ET                                                                           ET
 ---pagebreak---                                           SELETUSKIRI
       1) ETTEPANEKU TAUST
          • Ettepaneku põhjused ja eesmärgid
   110
          Kui Euroopa Komisjon võttis esimest korda vastu käibemaksualase uue strateegia,
          määrati üheks tulevikuprioriteediks teenuste osutamise kohta käsitlevate eeskirjade
          ajakohastamine.
          Sellele järgnes kõigi teenuste osutamise kohta käsitlevate eeskirjade üldine ja põhjalik
          läbivaatamine. Komisjoni poolt esitatud edasise töö juhistele vastavalt lähtuti
          läbivaatamisel põhimõttest, et käibemaks tuleb kehtestada tarbimise koha järgselt.
          Üks kõnealuse läbivaatamise põhieesmärke on veelgi lihtsustada ettevõtjate suhtes
          kohaldatavaid käibemaksueeskirju vastavalt Lissaboni strateegia eesmärkidele.
          • Üldine taust
   120
          Tagamaks, et teenuste osutamise kohta käsitlevad eeskirjad ja ühtlasi maksustamiskohta
          käsitlevad eeskirjad vastaksid eesmärgile, et maks peaks laekuma riigile, kus toimub
          tarbimine, tegi komisjon ettepaneku muuta teenuste osutamise kohta käsitlevaid eeskirju
          maksukohustuslastele nii, et teenused maksustatakse üldiselt selles liikmesriigis, kus
          teenuse tarbija asub ning samal ajal laiendatakse tagasipööratud maksustamismehhanismi
          kohaldamisala. Pärast jõustumist peaksid kõnealused muudatused tagama maksustamise
          tarbimiskohas.
          Kui üldjoontes kohaldatakse sarnased põhimõtteid, oleks ebaloogiline jätta muutmata
          eeskirjad, mis käsitlevad teenuseid mittemaksukohustuslastele. Praeguste eeskirjade
          kohaselt, kui erisätted puuduvad, maksustatakse mittemaksukohustuslasi teenuse osutaja
          tegevuskohas. Kui selliseid teenuseid saab osutada eemalt ja kogu käibemaksu tasub
          teenuse tarbija, on olemas ilmselge konkurentsimoonutuse oht. Lisaks sellele on
          käibemaksumäärade erinevuste mõju veelgi suurem juhul, kui teenuse tarbija, kellele
          teenust osutatakse, on mittemaksukohustuslane ja käibemaksumäärad võivad mõjutada
          ettevõtjate otsuseid muuta oma tegevuskohta.
          Et vältida kaubavahetuse edasist raskendamist peaksid kavandatud eeskirjade
          muudatused, millega määratakse mittemaksukohustuslastele teenuste osutamise koht,
          vastama laias laastus eeskirjadele, mis on kavandatud maksukohustuslastele osutatavate
          sarnaste teenuste maksustamiseks. Veelgi enam, kõik muutused peaksid vältima
          ettevõtjate halduskulude kasvu.
          Selleks et lihtsustada nende ettevõtjate kohustusi, kes tarnivad kaupu ja osutavad
          teenuseid üle riigipiiri, on komisjon juba esitanud ettepaneku nn universaalmehhanismi
          juurutamiseks, millega lubatakse ettevõtjatel täita kõiki käibemaksuga seotud kohustusi
          kõigi ELis sooritatavate toimingute eest liikmesriigis, kus on ettevõtte tegevuskoht.
          Selline mehhanism võimaldaks ettevõtjatel kasutada ainult ühte käibemaksukohustuslase
          registreerimisnumbrit kõigi ELis osutatavate teenuste ja tarnitavate kaupade puhul ning
          täita käibemaksudeklaratsioone ainult ühes elektroonilises portaalis, kust need siis
          automaatselt edastatakse erinevatesse liikmesriikidesse, kus ettevõtja on teenust osutanud
          või kaupu tarninud. Kõnealuse universaalmehhanismi kasutuselevõtt muudaks kaupade
ET                                                2                                                ET
 ---pagebreak---           tarnijate ja teenuste osutajate jaoks kohustuste täitmise lihtsamaks, sest nad saaksid
          maksta käibemaksu liikmesriigis, milles ei ole nende tegevuskoht või kus nad ei ole muul
          viisil käibemaksukohustuslasena registreeritud.
          Universaalmehhanism        annab      liikmesriigile,   kus     maksukohustuslane        on
          käibemaksukohustuslasena registreeritud, täieliku ülevaate kõigist maksukohustuslase
          toimingutest kogu ELis. See peaks säilitama kontrollimise üldise kvaliteedi ja tagama, et
          igal juhul on käibemaks makstud ELis. Veelgi üksikasjalikumal tasandil on vaja põhjalike
          kontrollimiste käigus teha kindlaks, kas käibemaks on makstud korrektselt, õiges
          liikmesriigis ja vajaduse korral kindlustada käibemaksu korrigeerimine.
          Mittemaksukohustuslastele osutatavate teenuste maksustamine tarbimiskohas tagab, et
          teenuse osutamise kohas kehtivate käibemaksumäärade mõju on alati neutraalne.
          Hoolimata sellest, kas tehingut sooritava maksukohustuslase tegevuskoht on ELis või
          väljaspool seda, teenus maksustatakse ja seda maksumäära järgi, mis kehtib liikmesriigis,
          kus teenust tarbitakse. Kuna käibemaksumäärasid ei ole praegu võimalik rohkem
          ühtlustada, on liikmesriikidel praeguse käibemaksukorra alusel õigus kehtestada oma
          käibemaksumäärad, ilma ohtu tekitamata, et kõnealused tehingud moonutaksid
          konkurentsi.
          • Ettepanekus käsitletavas valdkonnas kehtivad õigusnormid
   130
          Maksukohustuslaste vahelisi teenuseid on käsitletud varasemas komisjoni esitatud
          ettepanekus (KOM(2003) 822). Kuigi kavandatud muudatused käsitlesid ainult
          maksukohustuslastele osutatavaid teenuseid, hõlmas kõnealune ettepanek uusi eeskirju,
          mis asendaksid olemasolevad teenuste osutamist käsitlevad eeskirjad. Et jõuda lõpule
          teenuste osutamise kohta käsitlevate eeskirjade reformi teise ja lõpliku osaga, mis
          hõlmaks ka maksukohustuslaste poolt mittemaksukohustuslastest tarbijatele osutatavaid
          teenuseid, on vaja muuta ettepanekut, mis on veel nõukogu poolt vastu võtmata.
          • Kooskõla Euroopa Liidu muude põhimõtete ja eesmärkidega
   141
          Ei kohaldata.
       2) KONSULTEERIMINE HUVITATUD ISIKUTEGA JA MÕJU HINDAMINE
          • Konsulteerimine huvitatud isikutega
   211
          Konsultatsioonimeetodid, peamised sihtvaldkonnad ja vastajate üldiseloomustus
          Viimase paari kuu jooksul on liikmesriikidega konsulteeritud komisjoni töörühmas, et
          arutada veelgi teenuste osutamise kohta käsitlevate eeskirjadega seonduvaid probleeme ja
          võimalusi nende probleemide parimaks lahendamiseks. Lisaks sellele toimusid
          kõnealusel teemal käesoleva aasta veebruaris ja märtsis avalikud arutelud. Saadi üle 70
          kirjaliku vastuse erinevate valdkondade ning erinevate riikide tööstusliitudelt ja
          ettevõtetelt. Enamik arutelude vastuseid tuli telekommunikatsiooni- ja e-kaubanduse,
          transpordi-, konsultatsiooni- ja õigusabifirmade, restoranide ja reisifirmade, autoliisingu
          ettevõtete, tööstuse ja mõnede finantsasutuste poolt.
   212
          Vastuste kokkuvõte ja nende arvessevõtmine
ET                                                 3                                                ET
 ---pagebreak---        Enamik vastuseid käsitlevad kõnealuse ettepaneku seda osa, millega muudetakse
       vahemaa tagant osutatavate teenuste kohta käsitlevaid eeskirju, milles nähakse ette, et
       kõnealuseid teenuseid maksustatakse liikmesriigis, kus asub tarbija. Vastajate arvates
       kaasneks sellega asjaomastes valdkondades täiendav halduskoormus ning see põhjustaks
       tõsiseid praktilisi probleeme, mida oleks vaja lahendada. Kuigi need kommentaarid on
       õiged, arvab komisjon siiski, et uued eeskirjad on vajalikud, et tagada maksustamine
       tarbimise kohas ja kõrvaldada konkurentsimoonutuste oht, mille põhjuseks on äritegevuse
       ümberpaigutamine liikmesriiki, kus kohaldatakse madalamaid käibemaksumäärasid.
       Paljud saabunud kommentaarid olid ka idee kohta, mis käsitles reisijateveoteenuste
       osutamise koha muutmist. Kuigi paljud ettevõtted toetasid seda ideed, oli ka tugev
       vastuseis enamasti just lennuettevõtete poolt, kes kardavad, et uued eeskirjad julgustaksid
       liikmesriike praegustest maksuvabastustest loobuma. Enamik vastuseid näitas, et
       maksustamise kohta ei peetud suureks probleemiks. Olulisteks küsimusteks peeti hoopis
       liikmesriikide kohaldatavaid maksuvabastusi ning õhu- ja maanteetranspordi ebavõrdset
       käibemaksualast kohtlemist. Suurt rõhku pandi ka praktilistele probleemidele, mis
       kaasneksid kõnealuste teenuste mis tahes maksustamisega. Selle põhjal otsustati
       kõnealust eeskirja mitte muuta.
       Reisibürood ja reisikorraldajad väljendasid samuti tõsist muret ettepaneku kohta muuta
       eeskirju, mis käsitlevad vahendaja kaasabil osutatud teenuste osutamise kohta, sest
       ettepanekus soovitatud üldeeskirja juurde tagasipöördumine võiks julgustada ettevõtjaid
       ümberpaigutuma teistesse liikmesriikidesse või isegi väljapoole ELi. Nad väitsid, et kuigi
       mõnikord on raske praeguseid eeskirju kohaldada, tagavad need paremini maksustamise
       tarbimise kohas. Käesolev ettepanek arvestab kõnealuseid kommentaare ja säilitab
       kõnealuste teenusliikide suhtes praegused eeskirjad.
       Autorendi- ja -liisinguettevõtted toetasid ideed, et nende poolt pakutavate teenuste osas
       kehtiksid samad eeskirjad, olenemata sellest, kas tarbija on maksukohustuslane või
       mittemaksukohustuslane. Nad aktsepteerisid erinevat kohtlemist pikaajalise liisingu ja
       lühiajalise rendi puhul. Kõnealuste teenuste maksustamiseks esitati erinevaid kriteeriume,
       nt teenuste tegeliku kasutamise või kasusaamise koht, sõiduki registreerimiskoht jne.
       Käesolevas direktiiviettepanekus võetakse asjaomaseid kommentaare arvesse, nähes ette,
       et lühiajalise renditeenuse osutamise koht peaks olema identne B2B ja B2C teenuste
       korral, kuid transpordivahendite pikaajalise liisingu korral, tuleks nii maksukohustuslasi
       kui ka mittemaksukohustuslasi maksustada tarbija tegevuskohas. Sedasi võetaks arvesse
       asjaomase sektori avaldatud kahtlusi, et muidu võiksid ettevõtted paigutuda ümber
       teistesse liikmesriikidesse, kus kohaldatakse madalamaid käibemaksumäärasid.
       Restorani- ja toitlustussektor enamasti toetas komisjoni esitatud ideid maksustada
       restoraniteenused kohas, kus neid tegelikult osutatakse, või juhul, kui neid osutatakse
       transpordi ajal sõiduki pardal, veoteenuse lähtekohas. Kõnealuste teenuste osutamise
       kohta käsitlevaid sätteid muudetakse seega vastavalt.
   213
       Interneti teel viidi läbi avalik arutelu 3. veebruarist kuni 4. aprillini 2005. Komisjon sai
       71            vastust.          Tulemusi          saab           vaadata          leheküljel
       http://europa.eu.int/comm/taxation_customs/common/consultations/tax/index_en.htm.
       • Ekspertarvamuste kogumine ja kasutamine
ET                                              4                                                 ET
 ---pagebreak---    229
          Välisekspertide arvamusi ei olnud vaja kasutada.
          • Mõju hindamine.
   230
          Kaudse maksustamise valdkonnas on teenuste osutamise kohta käsitlevad ühised
          eeskirjad vajalikud, et vältida asjaomaste ettevõtjate topeltmaksustamist või
          maksustamata jätmist. Parim viis saavutada kõnealune tulemus ning tagada samal ajal
          liikmesriikidele maksimaalne paindlikkus, on komisjoni algatus.
          Majandust otseselt mõjutavaid käibemaksu alaseid uusi ühenduse õigusakte ette
          valmistades, nagu käesoleva ettepaneku puhul, peab komisjon vajalikuks konsulteerida
          mitte ainult maksuhalduritega, vaid ka muude huvitatud isikutega. Et käesolevat uut
          ettepanekut ette valmistada, arutas komisjon kõigepealt liikmesriikidega üldisi
          põhimõtteid komisjoni töörühmas jaanuaris 2005. Sellele järgnes avalik arutelu internetis.
          Soodustati ka ulatuslikke mitteametlikke kontakte ettevõtjate ühendustega, osaledes
          aktiivselt teemakohastel kohtumistel ja foorumitel ning organiseerides kahepoolseid
          kohtumisi asjaomaste valdkondade esindajatega.
          Konsultatsiooniprotsessi tulemusi võeti arvesse võimalikult laias ulatuses ning need
          esitati seejärel uuesti liikmesriikidele. Selle tulemusena valmis käesolev nõukogu
          direktiivi ettepanek, mis kujutab endast habrast tasakaalu käibemaksu-omavahendite
          kontrollimise ja nende maksuhaldurite vahel jaotamisega seotud vajaduste ning
          ettevõtjatele mõeldud eeskirjade vahel.
       3) ETTEPANEKU ÕIGUSLIK KÜLG
          • Kavandatud meetme kokkuvõte
   305
          Käesoleva ettepaneku eesmärk on muuta teatavaid kuuenda käibemaksu direktiivi sätteid,
          mis reguleerivad teenuste osutamise kohta mittemaksukohustuslasest teenuse tarbijate
          puhul. Kõnealuste muudatuste eesmärk on tagada teenuste maksustamine tarbimise kohas
          ja vältida ettevõtete ümberpaigutumist.
          • Õiguslik alus
   310
          EÜ asutamislepingu artikkel 93.
          • Subsidiaarsuse põhimõte
   320
          Subsidaarsuse põhimõtet kohaldatakse juhul, kui ettepanek ei kuulu ühenduse
          ainupädevusse.
          Liikmesriikidel ei ole võimalik piisaval määral saavutada ettepaneku eesmärke järgmistel
          põhjustel:
   321
          Teenuste osutamisega võib olla seotud rohkem kui üks liikmesriik. Seetõttu on teenuste
          osutamise kohta käsitlevad ühised eeskirjad käibemaksukohustuse valdkonnas äärmiselt
          olulised.
   323
          On selge, et kui liikmesriigid kohaldaksid eraldi eeskirju teenuse osutamise koha suhtes
          käibemaksu valdkonnas, võiks see viia topeltmaksustamise või maksustamatajätmiseni.
ET                                                5                                                ET
 ---pagebreak---           See kahjustaks märgatavalt nii liikmesriikide kui ka ELi ettevõtjate huvisid.
          Ühenduse meetmega saavutatakse ettepaneku eesmärgid paremini järgmistel põhjustel.
   324
          Käibemaksusüsteemi neutraalsuse tagamiseks tuleb kõrvaldada topeltmaksustamise või
          maksustamatajätmise oht. Parim viis selle eesmärgi saavutamiseks on komisjoni
          ettepanek, millega sätestatakse eeskirjad teenuste osutamise koha määramiseks.
   325
          Põhimõtteliselt ei tohiks nii tekkida topeltmaksustamise ega maksustamatajätmise
          juhtumeid.
   327
          Kõnealuse probleemi lahendamise sobivaks vahendiks on ühenduse tasemel algatus,
          millega luuakse ühe teatava teenuse osutamiseks üks koht.
          Seetõttu on ettepanek kooskõlas subsidaarsuse põhimõttega.
          • Proportsionaalsuse põhimõte
          Ettepanek on proportsionaalsuse põhimõttega kooskõlas järgmistel põhjustel.
   331
          Tegemist on ettepanekuga direktiivi kota, mille liikmesriigid peavad rakendama oma
          siseriiklike õigusaktidega. Sellist õigusakti kasutab komisjon tavaliselt algatuse
          tegemiseks kaudse maksustamise valdkonnas ja see jätab liikmesriikidele veidi
          mänguruumi.
   332
          Käesoleva ettepaneku põhieesmärk on tagada, et teenuste osutamine oleks maksustatud,
          nii suures ulatuses kui võimalik, teenuse tegeliku tarbimise kohas. Käesoleva
          ettepanekuga ei kaasne täiendavat halduskoormust maksuhalduritele ega
          ebaproportsionaalset halduskoormust ettevõtjatele ning seega on ettepanek kooskõlas
          Lissaboni strateegia eesmärkidega.
          • Õigusakti valik
   341
          Kavandatud õigusakt: direktiiv.
   342
          Muud vahendid oleksid ebapiisavad järgmisel põhjusel.
          Käesoleva ettepanekuga muudetakse eelmist komisjoni ettepanekut nõukogu direktiivi
          kohta ja seepärast on ta direktiivi vormis. Käesolev muudetud ettepanek esitatakse
          vastavalt EÜ asutamislepingu artikli 250 lõikele 2 ja see arvestab subsidaarsuse ja
          proportsionaalsuse põhimõtteid.
       4) MÕJU EELARVELE
   409
          Ettepanek ei mõjuta ühenduse eelarvet.
       5) LISATEAVE
          • Simulatsioon, katsejärk ja üleminekuperiood
   507
          Ettepaneku jaoks oli või on ette nähtud üleminekuperiood.
ET                                                6                                          ET
 ---pagebreak---        • Vastavustabel
   550
       Liikmesriigid peavad komisjonile edastama direktiivi siseriiklikku õigusse ülevõtvate
       sätete tekstid ning nende sätete ja käesoleva direktiivi vastavustabeli.
       • Ettepaneku üksikasjalik selgitus
   570
       PÕHIPARAMEETRID
       On välja kujunenud põhimõte, et käibemaks on tarbimismaks. Seega tuleks kõigi teenuse
       osutamise kohta reguleerivate eeskirjade muutuste puhul nii hästi kui võimalik järgida
       põhimõtet, et maksustamine peaks toimuma kohas, kus leiab aset tegelik tarbimine. Sellega
       ei peaks siiski kaasnema täiendavaid kohustusi, mida võidaks pidada
       ebaproportsionaalseteks, koormavateks või ebapraktilisteks.
       Vastupidiselt maksukohustuslastele osutatavate teenuste käibemaksule, ei saa kliendid
       mittemaksukohustuslastele (lõpptarbija) osutatud teenuste eest tasutavat käibemaksu maha
       arvata. Kuna käibemaks, mis ei kuulu mahaarvamisele, moodustab osa liikmesriikide
       käibemaksutulust, on veelgi tähtsam tagada, et tarbimise kohas maksustamise põhimõtet
       rakendataks alati, kui võimalik.
       ILMNENUD PROBLEEMID JA KOMISJONI ETTEPANEKU KOM(2003) 822
       KAVANDATUD MUUDATUSED
       Üldeeskirja kohaselt on teenuse osutamise kohaks teenuse osutaja tegevuskoht või teenuse
       osutamise püsiasukoht või sellise koha puudumise korral tema alaline elu- või asukoht.
       Lisaks sellele on kõnealusest üldeeskirjast rida erandeid, millega saab muuta maksustamise
       kohta vastavalt osutatud teenuse olemusele.
       Mis puudutab mittemaksukohustuslastele osutatud teenuseid, tehakse erandeid järgmiste
       teenuste suhtes: kinnisvara-, transporditeenused (nii reisijate- kui ka kaubaveoteenused),
       kultuuri-, kunsti-, spordi-, teadus- ja haridustegevuse, materiaalse vallasvara töötlemise
       teenused ning eriti mittemateriaalsete teenuste osutamine, sealhulgas autoriõigused,
       patendid, reklaam, erialateenused (nt inseneri-, advokaaditeenused jne), personaliteenuste
       osutamine, materiaalse vallasvara rendileandmine, telekommunikatsiooniteenused, raadio-
       ja teleringhääling ja elektroonilisel teel osutatud teenused.
       Kõnealuste      eeskirjade    süsteem       toob     kaasa    hulgaliselt probleeme,   mis
       mittemaksukohustuslastele osutatavate teenuste korral veelgi teravduvad, kui kõnealuseid
       teenuseid saab osutada vahemaa tagant ja puuduvad kaitsemeetmed.
       1.       Üldeeskiri
       Praegu kehtiva üldeeskirja kohaselt on maksustamise kohaks teenuse osutaja tegevuskoht.
       Enamikul juhtudel viib kõnealune eeskiri maksustamiseni tegeliku tarbimise kohas.
       Kindlasti on see nii, kui teenuseid osutatakse kohapeal. Kõnealust eeskirja on teenuste
       osutajal väga lihtne rakendada, sest ta peab teadma ainult oma liikmesriigi
       käibemaksualaseid õigusakte ja käibemaksumäärasid.
       Kuigi maksustamine tarbimise kohas on parimal viisil saavutatav teenuste maksustamise
       kaudu kohas, kus teenuseid tegelikult kasutatakse või neist kasu saadakse, näitab kogemus
ET                                               7                                             ET
 ---pagebreak---    aga, et paljudel juhtudel on väga keeruline määrata kohta, kus teenust kasutatakse või
   sellest kasu saadakse. Kuigi puhtteoreetilisest käibemaksu alasest seisukohast on
   tõenäoliselt sellise eeskirja kohaldamine kõige õigem, sest see vastab täielikult käibemaksu
   kui tarbimismaksu olemusele, ei peeta selle kasutamist üldeeskirjana sobivaks just
   praktiliste probleemide tõttu, mida põhjustab teenuse osutamise koha määramine juhtudel,
   kui teenust kasutatakse või sellest saadakse kasu erinevates jurisdiktsioonipiirkondades.
   Sellega kaasneks ka tarbetu ettevõtlusalane halduskoormus.
   Teine võimalus oleks maksustada kõik mittemaksukohustuslastele osutatud teenused
   kohas, kus asub teenuse tarbija. Kõnealune lahendus suurendaks ebaproportsionaalselt
   halduskoormust ettevõtjate jaoks, sest nad peaksid alati määrama oma kliendi asukoha ja
   universaalmehhanismi puudumisel omama registrijärgset asukohta igas liikmesriigis, kus
   neil on mittemaksukohustuslastest teenuse tarbijaid, ning nad peaksid koguma makse ja
   maksma neid asjaomastele liikmesriikidele. Sellega kaasneks täiendav halduskoormus ka
   maksuhalduritele, ilma et kontrollimise kvaliteet samaaegselt eriti paraneks. Eespool
   nimetatu ei ole kindlasti mitte vastavuses Lissaboni tippkohtumise otsustega. Kui
   puuduvad mehhanismid, mis võimaldavad põhjendamatuid haldusprobleeme tekitamata
   koguda makse liikmesriigis, kus toimub teenuse tarbimine, on ebareaalne maksustada
   lõpptarbijatele osutatavaid teenuseid teenuse tarbimise kohas.
   Kõnealust koormust saab vältida, kui praegune eeskiri säiliks üldeeskirjana. Enamikul
   juhtudel saavutatakse sellega eesmärk maksustada teenused nende tarbimise kohas ning
   seda on teenuse osutajal väga lihtne kohaldada, sest ta kohaldab ainult oma siseriiklikke
   käibemaksueeskirju ega pea kontrollima kliendi isikuandmeid. Paljudes avaliku arutelu
   käigus saadud vastustes võis leida asjakohaseid põhjendusi. Eelöeldut arvesse võttes
   tehakse ettepanek säilitada üldeeskirjana teenuse osutaja asukoht.
   2.      Erieeskirjad
   Kuigi enamikel juhtudel tagab põhieeskiri maksustamise tegelikus tarbimiskohas, on
   sellest hoolimata hulgaliselt valdkondi, kus vajatakse erieeskirju. Kõnealused valdkonnad
   on valdkonnad, kus olemasolevate eeskirjade rakendamise jätkamine põhjustaks raskusi
   ettevõtjatele, kui kavandatud B2B teenuste kohtlemise kord võetaks vastu ilma vastavate
   muutusteta B2C teenuste osas või kui olemasolevaid eeskirju võib pidada ebapiisavateks
   või ebapraktilisteks või kui praegused eeskirjad ei vasta rahaliselt olulises valdkonnas
   põhimõttele maksustada teenuseid nende tarbimise kohas. Mõnes muus valdkonnas on
   arvestamine koormuse, lihtsustamise või teenuste tarbimiskohas maksustamise
   põhimõttega kallutanud tasakaalu praeguste erieeskirjade säilitamise suunas. Määrati
   kindlaks järgmised juhud, kus peetakse vajalikuks teatavate erandite lubamist
   üldeeskirjadest nii haldusalastel kui ka poliitilistel põhjustel:
   2.1.    Kinnisvara (praegu artikli 9 lõike 2 punkt a)
   Esimene erand oleks vajalik, et säilitada praegust eeskirja kinnisvaraga seotud teenuste
   suhtes. Kõnealune eeskiri on kohaldamiseks piisavalt arusaadav ja üldjuhul saavutatakse
   selle tulemusena maksustamine teenuse tarbimise kohas. Lisaks sellele esineb kõnealuses
   valdkonnas sageli erandeid, mis omakorda mõjutavad mahaarvamisõigusi.
   Kuna komisjon on asjaomases B2B ettepanekus juba kavandanud säilitada asjakohase
   erandi, mis käsitleb teenuste osutamist nii maksukohustuslastele kui ka
   mittemaksukohustuslastele, ei ole edasised muudatused vajalikud.
ET                                          8                                                ET
 ---pagebreak---    2.2.     Reisijatevedu (praegu artikli 9 lõike 2 punkt b)
   Reisijateveo teenused on praegu erandkorras maksustatud läbitud vahemaad arvesse võttes.
   Kõnealuse eeskirja kohaldamine maksupiirideta siseturul on ebapraktiline ja keeruline. See
   tähendab, et bussiettevõte, mis transpordib turiste Pariisist Amsterdami, peab kohaldama
   vastavalt oma teekonna lõikudele Prantsusmaal, Belgias ja Hollandis kehtivaid käibemakse
   ja maksma vastavas summas käibemaksu kõigi nende liikmesriikide maksuhalduritele.
   Kõnealune eeskiri on tegelikkuses suhteliselt koormav ja seda on asjaomase toiminguga
   seotud isikutel väga keeruline kohaldada.
   Kuna oli väga keeruline tegeleda kõnealuse küsimusega vaid maksukohustuslaste puhul
   arvestamata samalaadseid teenuseid mittemaksukohustuslastele, ei käsitletud seda
   probleemi esialgses B2B ettepanekus. Kõnealune probleem jäeti lahendamiseks tulevase
   B2C ettepaneku raames.
   Arvestati võimalusega maksustada reisijateveo teenus olenemata kasutatud
   transpordivahendist teenuse osutamise lähtekohas. See oleks vastavuses eelnevate
   meetmetega ja langeks kokku eelneva ettepanekuga, kuid sellega ei kaasneks muudatused
   maksumäära tasemes ja praegu erinevates liikmesriikides kohaldatavates reisijateveo
   teenuste maksuvabastustes. Kuid nagu selgus eelnevatest aruteludest, ei lahendaks selline
   eeskiri ilmtingimata kogu olukorra keerukust. Vastupidi, sellega kaasneksid tõenäoliselt
   uued probleemid nagu maksude vältimise ulatuse tõus transporditeenuste
   ümberpaigutamise kaudu.
   Arutelude vastustest ilmneb, et üksnes teenuse osutamise koha muutmine ei võimalda
   lahendada kõnealuses valdkonnas kerkinud probleeme. Seega eelistaksid paljud hoolimata
   keerukustest praeguste eeskirjadega ikkagi kõnealuste eeskirjade säilitamist, kuni komisjon
   esitab edasise ettepaneku, mis ei lahendaks ainult reisijateveo teenuste osutamise kohaga
   seonduvaid probleeme, vaid kõrvaldaks ka praegused konkurentsimoonutused erinevate
   transpordivahendite käibemaksu määrade osas ja praegu liikmesriikides kõnealuses
   valdkonnas kohaldatavad maksuvabastused. Ettevõtted, kes peavad praegu maksma
   käibemaksu oma reisijateveo teenuste eest, ei olnud veendunud, et maksustamine
   transporditeenuse osutamise lähtekohas vähendaks probleeme.
   Olemasolev eeskiri, mille kohaselt reisijateveo teenuseid maksustatakse läbitud vahemaid
   arvesse võttes, tagab kõnealuse maksu laekumise liikmesriigile, kus osutatud teenust
   tarbitakse. Kui kõnealune eeskiri asendatakse teenuse osutamise lähtekohas maksustamise
   eeskirjaga, mis on komisjoni heaks läbiviidud uuringute põhjal ainus arvestatav alternatiiv,
   ei toimuks transporditeenuste maksustamine tarbimise kohas samas ulatuses. Lisaks sellele
   väheneks universaalmehhanismi abil koormus, mis on seotud hinna jagamisega vastavalt
   igas liikmesriigis läbitud vahemaale.
   Eespool nimetatud asjaoludel teeb komisjon ettepaneku jätta olemasolev eeskiri muutmata.
   Et paremini edasi anda praegust teksti, on esialgset sõnastust veidi muudetud.
   2.3.     Ühendusesisene kaupade vedu (praegu artikli 28b C osa lõige 2)
   Praegune eeskiri näeb ette, et ühendusesiseste kaubaveoteenuste osutamise korral isikutele,
   kes ei ole registreeritud käibemaksukohustuslastena, on teenuse osutamise kohaks teenuse
   osutamise lähtekoht. See tähendab, et transpordiettevõte, kes teostab piiriülest vedu
   mittemaksukohuslastele, peab maksma käibemaksu liikmesriigis, kus veoteenus algab.
ET                                           9                                               ET
 ---pagebreak---    Kõnealuste ettevõtete suhtes kohaldatakse seega käibemaksu kõigis liikmesriikides, kus
   nad vedusid teostavad.
   Kuigi seda peetakse asjaomaste ettevõtjate jaoks üsnagi koormavaks, ei ole sobiv
   üldeeskirja ega ka läbitud vahemaad käsitleva eeskirja juurde tagasipöördumine. Probleem
   seisneb selles, et asjaomaste teenuste maksustamine teenuse osutaja tegevuskohas võib
   tuua kaasa teenuste osutajate ümberpaigutamise soodsama käibemaksumääraga
   liikmesriikidesse või isegi väljapoole ELi. Seda kahtlust jagasid paljud avalikel aruteludel
   osalejad. Eelnimetatut arvesse võttes soovitakse säilitada kõnealune erand, millega
   ettevõtjad on praegu harjunud.
   Kõnealuse eeskirja põhiline ebamugavus seisneb selles, et veoettevõtted peavad täitma
   kõiki käibemaksukohustusi igas liikmesriigis, kust nad vedu alustavad. Kõnealuse
   probleemi saaks siiski suures osas lahendada kohaldades universaalmehhanismi, mis
   lubaks kõnealustel ettevõtetel täita asjaomaseid kohustusi ühes kohas.
   2.4.     Restorani ja toitlustusteenused (praegu artikli 9 lõige 1)
   Restoraniteenused hõlmavad olukordade ja tegevuste kogumit, kus toitlustamine on vaid
   üks osa ja kus esiplaanil on teenuse osutamine. Kõnealused teenused, mis on oma
   olemuselt käegakatsutavad ja osutatud vahetuks tarbimiseks ning kergesti määratletavas
   kohas, peaksid erandkorras olema maksustatud kohas, kus teenust tegelikult osutatakse.
   Kuigi asjaomane koht kattub sageli teenuse osutaja tegevuskohaga, mis praegu on selliste
   teenuste maksustamisel määrav tegur, ei ole see siiski alati nii, eriti just toitlustusteenuste
   puhul. Kui see nii ei ole, vastab eeskiri, mille kohaselt on teenuse osutamise kohaks koht,
   kus teenust tegelikult osutatakse, paremini tegelikule olukorrale, kus asjaomaseid
   teenuseid tarbitakse. Lisaks tagab see võrdse mänguruumi asjaomaste teenuste osutajatele.
   Kõnealuse tulemuse saavutamiseks on lisatud artikli 9f lõikesse 1 uus punkt d.
   Siiski ei peaks kõnealust eeskirja kohaldama restorani- või toitlustusteenuste suhtes
   reisijateveo teenust osutava laeva, õhusõiduki või rongi pardal, sest väga keeruline oleks
   määrata, kus kõnealust teenust tegelikult osutatakse. Selle asemel tuleks kõnealuseid
   teenuseid – sarnaselt kaubatarnetele sõiduki pardal – maksustada reisijateveoteenuse
   lähtekohas.
   Seepärast on tehtud ettepanek lisada artikli 9d lõikesse 1 teine lõik, millega nähakse ette, et
   maksukohustuslastest tarbijatele reisijateveo teenuse osutamisel laeva, õhusõiduki või
   rongi pardal osutatavate restorani- ja toitlustusteenuste osutamise koht on veoteenuse
   lähtekoht. Samasugune säte lisatakse uue teise lõiguna ka artiklisse 9f, mis käsitleb
   samasuguseid teenuseid mittemaksukohutuslastest tarbijatele.
   2.5.     Transpordivahendite rent (praegu artikli 9 lõige1)
   Transpordivahendi rendi teenuse osutamise kohana ei käsitata kohta, kus
   transpordivahendit kasutatakse, vaid lihtsustamise ja mugavuse mõttes üldeeskirja alusel
   kohta, kus on teenuse osutaja tegevuskoht. Kuna transpordivahendiga on lihtne piiri
   ületada, ei taga kõnealune eeskiri nõuetekohaselt, et käibemaks laekuks liikmesriiki, kus
   teenust tarbitakse. Kõnealuse küsimuse lahendamiseks tuleb seda küsimust eraldi
   reguleerida.
ET                                          10                                                  ET
 ---pagebreak---    Kuna transpordivahendi kasutamise kohta on raske, et mitte öelda võimatu määratleda,
   tuleb käibemaksu tasumiseks kehtestada praktiline eeskiri. B2B ettepanekus lahendati
   kõnealune sellega, et, maksustamise koht transpordivahendi pikaajalise liisingu puhul viidi
   üle kohta, kus on üldeeskirja kohaselt tarbija asukoht. Ainult lühiajalise rendi puhul oleks
   B2B ettepaneku kohaselt teenuse osutamise kohaks jäänud teenuse osutaja tegevuskoht,
   kui transpordivahendit kasutatakse samas liikmesriigis. Praktikas tähendab see, et
   maksustamine toimub kohas, kus maksukohustuslik tarbija võtab transpordivahendi oma
   valdusesse, kui teenuse osutaja tegevuskoht ei ole mõnes muus liikmesriigis.
   Ei oleks hea, kui transpordivahendi rendi suhtes kehtiksid erinevad eeskirjad sõltuvalt
   sellest, kas tarbija on maksukohustuslane või mittemaksukohustuslane. Avalike arutelude
   käigus saadud vastustest selgus, et see tekitaks kõnealuste sektorite jaoks tõsist peavalu.
   Järjepidevuse huvides oleks loogiline ühtlustada B2C eeskirjad B2B kavandatava
   kohtlemisega.
   Lühiajalise rendi puhul aitaks see vältida olukorda, kus rendiettevõte peab kontrollima, kas
   teenuse tarbija on eraisik või maksukohustuslane. Asjaomane ettevõte kohaldaks
   käibemaksu liikmesriigis, kus isik võtab transpordivahendi oma valdusesse, selleks et seda
   seal lühiajaliselt kasutada. Pikaajalise liisingu puhul kehtivad kõnealuse sektori poolt B2B
   valdkonna teenuste suhtes tõstatatud küsimused samavõrra ka B2C teenuste kohta.
   Praegune eeskiri, mille alusel toimub maksustamine teenuse osutaja tegevuskohas,
   soodustab autorendiga tegelevate ettevõtete ümberpaigutumist liikmesriikidesse, kus
   kohaldatakse autoliisingu suhtes madalamat käibemaksu või kus äriklientidele lubatakse
   soodsamaid mahaarvamisi. Seepärast on vaja kehtestada eeskirjad, millega tagatakse, et
   käibemaksu makstakse liikmesriigis, kus teenust tarbitakse. Praktilistel põhjustel loetakse
   teenuse tarbimise kohaks kliendi asukoht. Kui teenuse tarbija on mittemaksukohustuslane,
   arvestatakse maks maha teenuse osutajalt. Praktikas on teenuse osutajate jaoks ebamugav,
   et nad peavad täitma käibemaksukohustusi igas liikmesriigis, kus neil on
   mittemaksukohustuslikke tarbijaid. Selle probleemi saaks siiski suures osas lahendada, kui
   kohaldataks universaalmehhanismi, mis lubaks asjaomastel ettevõtetel täita kõnealuseid
   kohustusi ainult ühes kohas.
   Seetõttu on tehtud ettepanek lisada artiklisse 9f uus lõige 3, millega nähakse ette, et
   pikaajalise liisingu puhul mittemaksukohustuslikele tarbijatele on teenuse osutamise
   kohaks kliendi tegevuskoht, tema alaline elu- või asukoht. Lühiajalise rendi puhul on
   teenuse osutamise kohaks koht, kus mittemaksukohustuslane transpordivahendi tegelikult
   oma valdusse saab. Kõnealune lõige sisaldab ka pikaajalise liisingu määratlust.
   2.6.     Näitused, messid, kultuurisündmused, materiaalse kinnisvara hindamine ja
   töötlemine (praegu artikli 9 lõike 2 punkt c)
   Kultuuri-, kunsti-, spordi-, meelelahutus- vms teenuste puhul sätestab praegune eeskiri, et
   maksustamise kohaks on koht, kus nimetatud teenuseid tegelikult osutatakse. Kõnealust
   eeskirja kohaldatakse ka materiaalse kinnisvara hindamise ja töötlemise teenuste suhtes.
   Üldjuhul ollakse seisukohal, et kõnealuse eeskirjaga saavutatakse maksustamine kohas,
   kus toimub tegelik tarbimine. Muudatused praeguses eeskirjas võiksid põhjustada
   täiendavaid probleeme (nt ettevõtjate ümberpaigutumine) ja kindlasti võiksid viia eemale
   põhimõttest maksustada kohas, kus toimub tarbimine. Mis puutub asjaomaste teenuste
   osutajate halduskoormusi, siis neid saaks vähendada kavandatud universaalmehhanismi
   abil.
ET                                          11                                                ET
 ---pagebreak---    Kuigi praegust eeskirja ei tuleks muuta, peab olema tagatud, et kõnealune eeskiri hõlmab
   ainult neid teenuseid, mille puhul on vajalik inimeste kohalolek. Vastasel juhul võib
   juhtuda, et teenuste puhul, mida saab osutada ilma inimeste kohalolekuta (nt vahemaa
   tagant õpetamine või koolitamine), võivad teenuse osutajad ümber paigutuda liikmesriiki,
   kus kõnealuste teenuste suhtes kohaldatakse madalamaid käibemakse, eriti kui kõnealuseid
   teenuseid osutatakse tarbijatele ilma käibemaksu mahaarvamise õiguseta. Kõnealused
   teenused peaksid seetõttu olema maksustatud kohas, kus asub tarbija, samuti nagu muud
   teenused, mida saab osutada vahemaa tagant.
   Et seda saavutada, muudetakse artikli 9f lõike 1 punkti c, jättes sellest välja teenuse osutaja
   tegeliku kohalolekuta õpetamise teenuse.
   2.7.    Vahemaa tagant osutatavad teenused (praegu artikli 9 lõige1)
   Elektroonilisel teel osutatavaid teenuseid, telekommunikatsiooniteenuseid, raadio- ja
   teleringhäälinguteenuseid ja kaugõppega seotud teenuseid saab osutada ja osutataksegi
   mittemaksukohustuslastele vahemaa tagant. Ka finantsteenuseid osutatakse sel viisil järjest
   suuremas ulatuses. Kui kõnealuseid teenuseid osutatakse maksukohustuslastele,
   maksustatakse need tarbija liikmesriigis vastavalt uues B2B ettepanekus säilinud
   eeskirjale. Kui kõnealuseid teenuseid osutatakse mittemaksukohustuslastele,
   maksustatakse need teenused teenuse osutaja tegevuskohas.
   Kõnealuseid teenuseid on lihtne osutada ja seega on olemas tõsine oht, et teenuse osutaja
   otsust küsimuses, kuhu paigutada oma ettevõte, mõjutab käibemaksu määr, seda enam, kui
   teenust osutatakse tarbijale, kes peab tasuma käibemaksu täies ulatuses. On olemas
   empiirilised tõendid, et elektroonilisel teel osutatavate teenuste alase uue eeskirja
   vastuvõtmisega on elektroonilisel teel teenuse osutajad, kelle asukoht oli väljaspool ELi,
   rajanud oma kindla tegevuskoha kõige soodsama käibemaksumääraga liikmesriigis, et
   osutada sealt teenuseid kõigile oma tarbijatele üle kogu ELi. Samuti on vahetanud ELi
   ettevõtted oma tegevuskohta, et kõnealust konkurentsieelist ära kasutada.
   Sellisel juhul ei järgita enam üldpõhimõtet tarbimiskoha järgse maksustamise kohta ega
   õiglaste kaubandustingimuste põhimõtet. See paneb muretsema mitmed liikmesriigid, nagu
   mitmel korral esile tuli, sealhulgas viimati nõukogu B2B ettepaneku arutelude käigus.
   Kõnealuste teenuste osutamisel mittemaksukohustuslastele tuleb maksustamise koht muuta
   kohast, kus asub teenuse osutaja, kohaks, kus asub tarbija, kellele kõnealust teenust
   osutatakse. Praegu ei peaks kõnealune erand siiski hõlmama finantsteenuseid, mis praegu
   on enamasti käibemaksust vabastatud. Selle asemel võiks asjaomaste teenuste käitlemist
   käsitleda finantsteenuste maksustamise üldettepanekus.
   Kõnealuse eeskirja kohaselt peaks teenuse osutaja kohaldama käibemaksu liikmesriigis,
   kus on tema tarbija tegevuskoht või asukoht, võttes aluseks käibemaksumäära, mida
   kohaldatakse igas konkreetses liikmesriigis. See on ilmselt ka põhjuseks, miks enamik
   kõnealuste tegevustega seotud ettevõtetelt avaliku arutelu käigus saadud vastukajadest olid
   väga negatiivsed. Sellega kaasneks tõepoolest täiendav halduskoormus asjaomastele
   ettevõtjatele, kuid ettevõtjad võiksid pääseda suurest osast kõnealuse olukorraga
   kaasnevatest ebamugavustest, kui nad kasutaksid universaalmehhanismi, mille puhul jääks
   ainult üks koht, kus kõiki käibemaksukohustusi saaks täita elektroonilisel teel. Seepärast
   usub komisjon kindlalt, et käesoleva ettepanekuga saavutatakse käibemaksu küsimuste
   täies ulatuses lihtsustamine vaid juhul, kui sellega kaasneb universaalmehhanism. Ilma
ET                                         12                                                   ET
 ---pagebreak---    kõnealuse lihtsustamiseta tekitaksid muudetud eeskirjad ettevõtetele ebaproportsionaalse
   halduskoormuse ja oleksid Lissaboni strateegiaga tugevas vastuolus.
   Kõnealust eeskirja kohaldatakse kõigi teenuse osutajate suhtes, arvestamata seda, kas
   nende tegevuskoht on ELis või väljaspool seda. Seega koheldakse teenuse osutajaid, kelle
   tegevuskoht on väljaspool ELi, sama moodi, kui teenuse osutajaid, kelle tegevuskoht on
   ELis, ja nad peavad täitma samu eeskirju, sealhulgas kohustust maksta käibemaksu igale
   liikmesriigile, kus nad on käibemaksukohustuslased. Praegu kehtiva ajutise erieeskirja
   kohaselt on väljaspool ELi registreeritud teenuseosutajate elektroonilisel teel osutatud
   teenused ELi mittemaksukohustuslastest tarbijatele maksustatud kliendi tegevuskohas.
   Elektrooniliste teenuste osutajad, kelles tegevuskohta on väljaspool ELi, järgisid
   nõuetekohaselt nii seda eeskirja kui ka kõnealuse direktiivi artiklis 26c sätestatud
   eriskeemi. Maksude kogumine on esmatasandil eelkõige liikmesriigi ülesanne ja seepärast
   esitasid liikmesriigid komisjonile direktiivi 2002/38/EÜ kohaste toimingute
   kontrollimisega seonduvalt informatsiooni, mis näitas, et 30. juunil 2004. aastal oli
   registreeritud 617 ühendusevälist maksukohustuslast, kes kasutasid lihtsustatud skeemi.
   30. juunil 2004 lõppeval aastal maksid kõnealused ühendusevälised maksukohustuslased
   käibemaksu kokku 90 315 000 eurot.
   2004. aasta juunis korraldas komisjon programmi Fiscalis raames seminari, kus arutati
   kõnealuse direktiivi praktilist rakendamist. Liikmesriigid olid rahul kõnealuse direktiivi
   kasulikkuse ja kohaldamisega. Seega muudaksid kavandatud eeskirjad artikli 9 lõike 2
   punktis f sätestatud ajutise eeskirja alaliseks. Direktiivi artikliga 26c seonduvat osa
   käsitletakse praegu seoses kavandatava üldise universaalmehhanismiga.
   Et saavutada kõnealust tulemust soovitatakse kõigepealt kustutada artikkel 9g, mis muutub
   tarbetuks uue artikli 9g kehtestamisega. Teiseks on tehtud ettepanek asendada artikli 9g
   esimene lõik tekstiga, mis hõlmaks teenuseid, mida saab osutada vahemaa tagant
   mittemaksukohustuslastele. Uue esimese lõigu alusel oleks järgmiste teenuste osutamisel
   maksustamise kohaks mittemaksukohustuslase tegevuskoht: elektroonilisel teel osutatavad
   teenused, telekommunikatsiooniteenused, ringhäälinguteenused ja ilma teenuse osutaja
   tegeliku kohalolekuta osutatavad õpetamisteenused. Kõikide vahemaa tagant osutatavate
   teenuste üldise kirjelduse kehtestamise asemel eelistab komisjon keskenduda neile
   teenustele, mille puhul on reaalne konkurentsimoonutuste või kaubanduse
   ümberpaigutamise oht.
   Lõpetuseks, selleks et ettevõtjad saaksid edasi kasutada praegusi eeskirju, millega
   määratakse elektroonilisel teel mittemaksukohustusastest tarbijatele osutatavate teenuste
   maksustamise koht, teeb komisjon ettepaneku, et kõnealused eeskirjad jõustuksid hiljemalt
   1. juulil 2006. aastal.
   2.8.     Vahendajate kaudu osutatavad teenused (praegu artikli 28c E osa punkt 3)
   Kui vahendajad osutavad teenuseid lõpptarbijatele, kes ei ole käibemaksukohustuslased,
   maksustatakse need teenused kohas, kus maksustatakse peamine tehing, millega teenused
   on seotud (kaupade tarnimine või teenuste osutamine või ühendusesisene kauba
   omandamine). Kuna kõnealust eeskirja ei ole alati lihtne kohaldada, kaaluti vahendajate
   osutatavate teenused maksustamist vahendaja tegevuskohas. Iga selline muutus kutsub
   esile mõningasi kahtlusi, sest väljaspool ühendust asuva tegevuskohaga vahendajad
   pääseksid maksude tasumisest, hoolimata sellest, et nad on seotud tegevusega ELis. Sellest
   tulenevatele konkurentsimoonutustele võib lisanduda ümberpaigutumine ka ELi siseselt
ET                                       13                                                ET
 ---pagebreak---    liikmesriikidesse, kus kohaldatakse madalamaid käibemaksumäärasid. Kõnealust tüüpi
   teenuste puhul on see oht eriti suur, sest nende jaoks on vaja vähe varustust, tööruume jne.
   Sellekohaseid kahtlusi jagasid mitmed avalikus arutelus osalenud valdkonna esindajad,
   eriti transpordi valdkonna esindajad, reiskorraldajad ja reisibürood.
   Arvestades kõnealuseid väiteid ja asjaolu, et eeskirjade täitmise ja maksudest tingitud
   moonutuste halvad küljed kaaluvad selgelt üles kasu, mis tuleneks muudatustest süsteemis,
   mis pole küll ideaalne, kuid mille alusel ettevõtjad on korraldanud oma tööd aastaid, teeb
   komisjon ettepaneku säilitada praegune teenuste osutamise koht vahendaja kaudu
   mittemaksukohustuslastele osutatavate teenuste puhul. Vaatamata sellele tuleks kõnealuste
   eeskirjade praegusel kujul säilitamise asemel panna nad selguse mõttes kokku ühte
   ainsasse sättesse. Seega muudetakse artiklit 9i, millest saab nüüd artikkel 9h, et selgelt
   määratleda, et kõnealuste teenuste osutamise kohaks on koht, kus vahendustegevus
   peamiselt toimub. Artikli 9i algtekstis esitatud erandid on kustutatud, seega on nüüd kaetud
   kõik vahendajate kaudu mittemaksukohustuslastest tarbijatele osutatud teenused.
   2.9. Teenuste osutajad ja vastuvõtjad, kelle tegevuskoht on väljaspool Euroopa Liidu
   riike (praegu artikli 9 lõike 2 punktid e ja f)
   Kui teenuseid, mille suhtes praegu kohaldatakse artikli 9 lõike 2 punkti e, osutatakse
   tarbijale, kelle tegevuskoht on väljaspool ühendust, on teenuse osutamise kohaks praegu
   väljaspool ühendust asuv koht. Kõnealune olukord tuleks säilitada.
   Kui e-kaubandus-, telekommunikatsiooni- ja ringhäälinguteenuste osutaja tegevuskoht on
   väljaspool ELi, võib teenuse osutaja praeguse eeskirja kohaselt olla
   käibemaksukohustuslane liikmesriigis, kus asub mittemaksukohustuslasest tarbija, või
   liikmesriigis, kus teenust tegelikult kasutatakse või sellest kasu saadakse. Kõnealused
   sätted lisati selleks, et tagada õiglane konkurents teenuse osutajate vahel, hoolimata sellest
   kas nende tegevuskoht on ELis või väljaspool seda, kui nad osutavad kõnealuseid
   teenuseid mittemaksukohustuslastest tarbijatele ELis. Kõnealused eeskirjad säilitatakse ja
   inkorporeeritakse läbivaadatud artiklisse 9h, millest saab artikkel 9g.
   Võttes arvesse, et kõnealused sätted kuuluvad nüüd artiklitesse 9g ja 9h, tehakse ettepanek
   muuta artiklit 9j, millest saab nüüd artikkel 9i, kustutades sealt viited punktidele h, j, k ja l.
   2.10.    Maksustamise vältimise vastased sätted (praegu artikli 9 lõige 3)
   Praegused eeskirjad võimaldavad liikmesriikidel mööda minna kõigist teenuse osutamise
   kohta käsitlevatest eeskirjadest, kui on vaja vältida topeltmaksustamist või
   maksustamatajätmist või lahendada konkurentsimoonutustega seotud probleemid.
   Kõnealuse eeskirja kohaldamisala on piiratud, sest see hõlmab üksnes artikli 9 lõike 2
   punktiga e kaetud teenuseid. B2B ettepanekuga on siiski juba kavandatud kõnealuse
   eeskirjade laiendamine kõigi teenuse osutamise kohta käsitlevate sätete üle, nii
   maksukohustuslaste kui ka mittemaksukohustuslaste puhul. Seega ei ole edasised
   muudatused vajalikud.
   2.11. Teabevahetus käibemaksualase teabevahetussüsteemi (VAT Information Exchange
   System – VIES) abil
   Komisjon tegi oma algettepanekus ettepaneku, mille alusel maksukohustuslaste jaoks
   kehtestatakse kohustus esitada oma kokkuvõtlikes deklaratsioonides ka teenused; see
ET                                          14                                                     ET
 ---pagebreak---    võimaldaks liikmesriikidel teavet vahetada, kasutades teabevahetuseks VIES-süsteemi
   alates 1. jaanuarist 2008. Seda seepärast, et ettepaneku tegemise ajal viis komisjon läbi
   teostatavusuuringuid VIES-süsteemi parandamiseks. Kõnealused uuringud on nüüdseks
   lõpetatud ja neist tulenes, et teenustealase teabe vahetus praeguses VIES-süsteemis on
   tehniliselt teostatav. Vastavalt sellele on maksukohustuslaste aruandekohustuse alustamise
   kuupäevaks kavandatud muudatuste jõustumise kuupäev, st 1. juuli 2006 ja eraldi kuupäev
   1. jaanuar 2008 on kustutatud.
   2.12.   Ettepaneku tehnilised muudatused
   On vaja mitmeid tehnilisi muudatusi sätete sõnastuse ning käesoleva ettepanekuga
   muudetud artiklite ristviidete selgitamiseks.
   Artikli 1 lõikes 2 nummerdatakse artikli 9d lõiked ja lisatakse uus lõige 2. Nüüd lõikes 3
   esitatud pikaajalise liisingu määratlusele lisatakse ristviide lõikele 1.
   Artikli 9e lõikes 1 kustutatakse sõnad „ja vahendajate osutatavad teenused“, sest nüüd on
   kõnealused teenused hõlmatud uue artikliga 9h.
   Artikkel 9g kustutatakse ning endiste artiklite 9h, 9i, 9j ja 9k numeratsiooni muudetakse
   vastavalt.
   Kuna artikli 9g esimene lõige asendatakse uue lõikega 1, kohandatakse viidet lõikes 2
   vastavalt ja asendatakse tekstiga „lõike 1 punkti b kohaldamisel“.
   Algse ettepaneku artikli 1 lõikes 3, millega muudetakse artikli 12 lõike 3 punkti a,
   asendatakse ristviide artikli 9j punktile k nüüd viitega uuele artikli 9g lõike 1 punktile a.
   Ettepaneku artikli 1 lõike 4 punktis b muudetakse artiklit 21 artikli 28g versioonis, kuhu
   lisatakse uus lõige 5, et asjaomase uue lõike number oleks selgem.
   Samuti lisatakse B2B ettepaneku artikli 1 lõikega 5 muudetud artikli 28h kohase artikli 22
   lõike 6 punkti b esimesele lõigule viide punktile b.
   Kuues lõik, mis algselt lisati artikli 1 lõike 5 punktiga c artiklis 28g sätestatud versiooni
   kohase artikli 22 lõike 6 punkti b, jäetakse välja.
ET                                          15                                                   ET
 ---pagebreak---                                                              2003/0329 (CNS)
                                           Muudetud ettepanek:
                                       NÕUKOGU DIREKTIIV
          millega muudetakse direktiivi 77/388/EMÜ seoses teenuste osutamise kohaga
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 93,
   võttes arvesse komisjoni ettepanekut1
   võttes arvesse Euroopa Parlamendi arvamust,2
   võttes arvesse Euroopa Majandus- ja Sotsiaalkomitee arvamust,3
   ning arvestades järgmist:
   (1)     Siseturu väljaarendamine, üleilmastumine, õiguslike piirangute vähendamine ja
           tehnoloogilised muutused on üheskoos tinginud teenuskaubanduse mahu ja struktuuri
           tohutuid muutusi. Järjest enam on võimalik osutada paljusid teenuseid vahemaa tagant.
           Kõnealuse arenguga kaasas käimiseks on aastate jooksul astutud vaid üksikuid samme
           ja paljud nimetatud teenused on praegu maksustatud sihtkoha põhimõttest lähtuvalt.
   (2)     Siseturu häireteta toimimiseks on vaja muuta nõukogu 17. mai 1977. aasta direktiivi
           77/338 EMÜ kumuleeruvate käibemaksudega seotud liikmesriikide õigusaktide
           ühtlustamise kohta ühine käibemaksusüsteem: ühtne maksubaas4 seoses teenuste
           osutamise kohaga ühise käibemaksusüsteemi toimimise uuendamise ja lihtsustamise
           alase komisjoni strateegia kohaselt.5
   (3)     Kõigi teenuste osutamise puhul peaks maksustamise kohaks olema põhimõtteliselt
           koht, kus toimub tegelik tarbimine. Kui ka teenuste osutamise kohta käsitlevat eeskirja
           üldeeskirja vastavalt muudetakse, oleks siiski vaja kasutada nii halduslikel kui ka
           poliitilistel põhjustel ikkagi vajalikud teatavaid erandeid kõnealusest üldeeskirjast.
   (4)     Maksukohustuslastele osutatavate teenuste puhul peaks teenuste osutamise kohta
           käsitleva üldeeskirja aluseks olema tarbija, mitte teenuse osutaja tegevuskoht.
   1
           ELT C [], lk [].
   2
           ELT C [], lk [].
   3
           ELT C [], lk [].
   4
           EÜT L 145, 13.6.1977, lk 1. Direktiivi on viimati muudetud direktiiviga 2003/92/EÜ (ELT L 260,
           11.10.2003, lk 8).
   5
           KOM(2000) 348 lõplik.
ET                                                   16                                                   ET
 ---pagebreak---    (5)     Kui teenuseid osutatakse mittemaksukohustuslastele, peaks üldeeskirja kohaselt
           jätkuvalt olema teenuse osutamise kohaks teenuse osutaja tegevuskoht.
   (6)     Teatavatel asjaoludel ei saa maksukohustuslastele ega mittemaksukohustuslastele
           osutatavate teenuste osutamise kohta käsitlevat üldeeskirja kohaldada ning kehtivad
           teatavad erandid. Kõnealused erandid peaksid suures osas põhinema olemasolevatel
           kriteeriumidel ja kajastama tarbimiskohajärgse maksustamise põhimõtet, tekitamata
           samal ajal ebaproportsionaalset halduskoormust teatavate ettevõtjate hulgas.
   (7)     Kui maksukohustuslane võtab vastu teenuse isikult, kes ei asu samas liikmesriigis,
           peaks olema kohustuslik tagasipööratud maksustamise kord, st maksukohustuslane
           peaks arvutama talle osutatud teenusele vastava käibemaksu.
   (8)     Maksukohustuslase eri tegevuskohtade vahel osutatud teenused ei kuulu üldjuhul
           direktiivi 77/388/EMÜ kohaldamisalasse. Suurema õiguskindluse huvides tuleks
           kõnealune seisukoht õigusaktiga kinnitada.
   (9)     Seetõttu tuleks direktiivi 77/388/EMÜ vastavalt muuta,
   ON VASTU VÕTNUD KÄESOLEVA DIREKTIIVI:
                                                Artikkel 1
   Direktiivi 77/388/EMÜ muudetakse järgmiselt:
   1) Artiklile 6 lisatakse järgmine lõige 6:
             „6.    Kui ühel juriidilisel isikul on rohkem kui üks püsivat tegevuskohta, siis ei
                    käsitata nende vahel osutatud teenuseid tarnetena.“
   2) Artikkel 9 asendatakse järgmisega:
                                               „Artikkel 9
                                               Üldeeskiri
   1.        Maksukohustuslastele osutatavate teenuste osutamise kohaks on tarbija tegevuskoht
             või alaline asukoht, kuhu teenust osutatakse.
             Kui kohta, kus on maksukohustuslase tegevuskoht või tema alaline asukoht, ei saa
             kindlaks määrata, on teenuste osutamise kohaks koht, kus on maksukohustuslase
             alaline elu- või asukoht või peamine elukoht.
   2.        Mittemaksukohustuslastele osutatavate teenuste osutamise kohaks on teenuse osutaja
             tegevuskoht või alaline asukoht, kust teenust osutatakse.
   3.        Lõigete 1 ja 2 kohaldamisel juhul, kui tegemist on maksukohustuslasega, kes
             tegutseb või sooritab tehinguid, mis ei kuulu maksustatavate kaupade tarnete või
             teenuste osutamise hulka, käsitatakse teda kui maksukohustuslast kõigi talle osutatud
ET                                                  17                                             ET
 ---pagebreak---             teenuste puhul, välja arvatud juhul kui teenuseid osutatakse tema või tema personali
            isiklikuks kasutamiseks.
                                              Artikkel 9a
                                              Kinnisvara
   Kinnisvaraga seotud teenuste, sealhulgas kinnisvaramaaklerite ja -ekspertide teenuste, hotelli–
   või muude sarnaste majutusteenuste, kinnisvara kasutamise õiguste andmise teenuste ning
   ehitustööde ettevalmistamise ja korraldamisega seotud teenuste, näiteks arhitektide ja
   kohapealset järelevalvet teostavate ettevõtjate teenuste osutamise kohaks on kinnisvara
   asukoht.
                                              Artikkel 9b
                                            Reisijatevedu
   Reisijateveo teenuste osutamise kohaks on koht, kus vedu toimub, võttes arvesse läbitud
   vahemaid.
                                              Artikkel 9c
                       Kultuuri-, kunsti-, spordi-, meelelahutus- jms tegevus
   Kultuuri-, kunsti-, spordi-, meelelahutus- vms tegevusega, sealhulgas kõnealuste tegevuste
   korraldamisega ja vajaduse korral kõnealuste teenuste abiteenustega seotud teenuste
   osutamise kohaks on koht, kus kõnealuseid teenuseid tegelikult osutatakse.
                                              Artikkel 9d
                            Maksukohustuslastele suunatud eriteenused
   1.       Maksukohustuslastele suunatud teenuste osutamise kohaks muudel juhtudel, kui
            pikaajaline materiaalse vallasvara rent või liising või kõnealuse vara töötlemine, on
            teenuse osutaja tegevuskoht või alaline asukoht, kust teenust osutatakse, või tema
            alaline elu- või asukoht või peamine elukoht, kui on täidetud järgmised tingimused:
            a)     teenuseid osutatakse liikmesriigis, kus on teenuse osutaja tegevuskoht, püsiv
                   asukoht või tema alaline elu- või asukoht või peamine elukoht;
            b)     teenus eeldab teenuse osutaja tegelikku kohalolekut või teenuse osutamise
                   vahendite materiaalset kohalolu samaaegselt teenuse tarbija tegeliku
                   kohalolekuga;
            c)     teenuseid osutatakse üksikisikutele otse ja vahetuks tarbimiseks.
   2.       Kui restorani- ja toitlustusteenuseid osutatakse maksukohustuslastele laeva või
            õhusõiduki pardal või rongis samaaegselt reisijateveo teenusega, on teenuse
            osutamise kohaks veoteenuse lähtekoht.
ET                                                18                                               ET
 ---pagebreak---    3. Lõike 1 kohaldamisel on „pikaajaline rent või liising“ olukord, mis on kaetud
      lepinguga, millega sätestatakse pikaajaliseks materiaalse vallasvara omamise või
      kasutamise ajaks ajavahemik, mis on pikem kui kolmkümmend päeva.
                                        Artikkel 9e
                         Mittemaksukohustuslaste kaupade vedu
   1. Mittemaksukohustuslastele         osutatavate      kaubaveoteenuste,       sealhulgas
      ühendusesiseste kaubaveoteenuste ja vahendajate osutatavate teenuste osutamise
      kohaks on veoteenuse lähtekoht.
   2. Liikmesriigid ei pea maksustama ühendusesisese kaubaveo seda osa, mis vastab
      teekonnale üle veekogu, mis ei ole ühenduse territooriumi osa.
   3. „Ühendusesisene kaubavedu“ on kaubavedu, mille puhul veo lähtekoht ja sihtkoht
      asuvad kahe erineva liikmesriigi territooriumil.
   4. Kaubavedu, mille puhul veo lähte- ja sihtkoht asuvad sama liikmesriigi
      territooriumil, käsitletakse ühendusesisese kaubaveona, kui selline vedu on vahetult
      seotud kaubaveoga, mille puhul veo lähte- ja sihtkoht asuvad kahe erineva
      liikmesriigi territooriumil.
   5. „Lähtekoht“ on koht, kust kaubavedu tegelikult algab, arvestamata läbitud vahemaad
      kohta, kus kaup asub, ning veo „sihtkoht“ on koht, kus kaubavedu tegelikult lõpeb.
                                        Artikkel 9f
                    Mittemaksukohustuslastele suunatud eriteenused
   1. Mittemaksukohustuslastele suunatud järgmiste osutatud teenuste osutamise kohaks
      on koht, kus neid teenuseid tegelikult osutatakse:
      a)     veo abiteenused nagu laadimine, mahalaadimine, teisaldamine jms tegevus
             teiste isikute nimel;
      b)     materiaalse vallasvara hindamine ja töötlemine;
      c)     teadus- ja haridustegevusega seotud teenused, välja arvatud artikli 9g lõike 1
             punktis d osutatud õpetamisteenus, sealhulgas sellise teadus- ja
             haridustegevuse korraldamisega seotud teenused ja vajadusel osutatud
             abiteenused;
      d)     restorani- ja toitlustusteenused.
   2. Kui restorani- ja toitlustusteenuseid osutatakse mittemaksukohustuslastele
      laeva või õhusõiduki pardal või rongis samaaegselt reisijateveo teenusega, on
      teenuse osutamise kohaks veoteenuse lähtekoht.
ET                                          19                                              ET
 ---pagebreak---    3.       Transpordivahendi pikaajalise rendi või liisinguga mittemaksukohustuslastele
            seotud teenuste osutamise kohaks on koht, kus on teenuse tarbija tegevuskoht
            või alaline asu- või elukoht või peamine elukoht.
            Muu transpordivahendite rendiga (st va pikaajaline rent või liising) seotud
            teenuste osutamise kohaks on koht, kus transpordivahend tegelikult antakse
            mittemaksukohustuslase käsutusse.
            „Pikaajaline transpordivahendite rent või liising“ on olukord, mis on kaetud
            lepinguga, millega sätestatakse pikaajaliseks transpordivahendite omamise või
            kasutamise ajaks ajavahemik, mis on pikem kui kolmkümmend päeva.
                                              Artikkel 9g
                 Mittemaksukohustuslastele elektroonilisel teel osutatavad teenused
   Kuni 30. juunini 2006 on mittemaksukohustuslastele elektroonilisel teel osutatavate teenuste,
   sealhulgas eriti lisas L kirjeldatud teenuste ja selliste maksukohustuslase poolt osutatud
   teenuste, kelle tegevuskoht või asukoht on väljaspool ühendust, osutamise kohaks koht, kus
   on mittemaksukohustuslase asukoht, tema alaline asu- või elukoht või peamine elukoht.
                                              Artikkel 9g
           Teenused, mida saab vahemaa tagant osutada mittemaksukohustuslastele
   1.       Järgmiste, mittemaksukohustuslastele osutatavate teenuste osutamise kohaks
            on koht, kus on kõnealuse isiku tegevuskoht või alaline asu- või elukoht või
            peamine elukoht:
            a)     elektroonilisel teel osutatavad teenused, eriti L lisas kirjeldatud teenused;
            b)     telekommunikatsiooniteenused, sealhulgas           juurdepääsu     pakkumine
                   ülemaailmsetele teabevõrkudele;
            c)     raadio- ja televisiooniringhäälinguteenused;
            d)     õpetamine ilma teenuse osutaja tegeliku kohalolekuta.
   2.       Lõike 1 punkti b kohaldamisel loetakse „telekommunikatsiooniteenusteks“
            teenuseid, mis on seotud mis tahes laadi signaalide, sõnade, kujutiste ja helide või
            teabe edastamise, saatmise või vastuvõtmisega juhtme kaudu või raadio teel,
            optiliselt või muul elektromagnetilisel viisil, sealhulgas sellega seotud edastus-,
            saate- või vastuvõtumahtude kasutusõiguse üleandmine või võimaldamine.
                                              Artikkel 9h
                Vahendaja poolt mittemaksukohustuslastele pakutavad teenused
   Teise isiku nimel ja tema eest tegutseva vahendaja poolt mittemaksukohustuslastele
   osutatavate teenuste osutamise kohaks on koht, kus vastavalt artiklite 9a kuni 9g ja 9i
ET                                                20                                             ET
 ---pagebreak---    sätetele tehingut põhimõtteliselt sooritatakse, kui sellised teenused moodustavad osa
   artiklites 9e ja 9j nimetamata tehingutest.
                                                Artikkel 9i
         Väljaspool ühendust asuvatele mittemaksukohustuslastele osutatavad teenused
   Mittemaksukohustuslastele, kelle tegevuskoht või alaline asu- või elukoht või peamine
   elukoht on väljaspool ühendust, osutatud järgmiste teenuste osutamise kohaks, on koht, kus
   on kõnealuse isiku tegevuskoht, tema alaline asu- või elukoht või peamine elukoht:
   a)        autoriõiguste, patentide, litsentside, kaubamärkide jms õiguste võõrandamine ja
             litsentsimine;
   b)        reklaamiteenused;
   c)        konsultantide, inseneride, konsultatsioonibüroode, juristide ja raamatupidajate
             teenused jms teenused, samuti andmetöötlus- ning teabeedastusteenused;
   d)        teatava majandustegevuse või käesolevas artiklis nimetatud õiguse teostamisest
             täielikult või osaliselt loobumise kohustus;
   e)        panga-, finants- ja kindlustustehingud, sealhulgas edasikindlustamine, v.a seifide
             rendileandmine;
   f)        personali kasutada andmine;
   g)        materiaalse vallasvara, välja arvatud igasuguste transpordivahendite ja muude
             sõidukite rent;
   h)        telekommunikatsiooniteenused (sealhulgas juurdepääsu pakkumine ülemaailmsetele
             teabevõrkudele);
   h)        juurdepääsu pakkumine maagaasi ja elektri jaotussüsteemidele, selle kaudu toimuv
             transport ja edastamine ning muude otseselt seotud teenuste pakkumine.
   j)        raadio- ja televisiooniringhäälinguteenused,
   k)        elektroonilisel teel osutatavad teenused, eriti L lisas kirjeldatud teenused;
   l)        -teise isiku nimel ja eest tegutsevate agentide teenused, kui nad hangivad oma
             esindatavale punktis e nimetatud teenuseid.
                                                Artikkel 9j
                                      Topeltmaksustamise vältimine
   Topeltmaksustamise, maksustamatajätmise ja konkurentsi moonutamise vältimiseks võivad
   liikmesriigid artiklites 9 kuni 9i nimetatud teenuste osutamise puhul käsitada:
ET                                                  21                                          ET
 ---pagebreak---    a)       teenuse osutamise kohana, mis asub nende territooriumil, kohta mis paikneb
            väljaspool ühendust, kui tegelik teenuse kasutamine või sellest kasusaamine toimub
            väljaspool ühendust;
   b)       teenuse osutamise kohana, mis asub väljaspool ühendust, kohta mis paikneb nende
            territooriumil, kui tegelik teenuse kasutamine või sellest kasusaamine toimub
            liikmesriigi territooriumil.“
   3) Artikli 12 lõike 3 punkti a neljas lõik asendatakse järgmisega:
            „Kolmandat lõiku ei kohaldata artikli 9g lõike 1 punktis a nimetatud teenuste
            suhtes.“
   4) Artiklit 21 artiklis 28g esitatud versioonis, muudetakse järgmiselt:
            a) lõike 1 punkt b asendatakse järgmisega:
                   „b)    maksukohustuslased, kellele osutatakse artikli 9 lõikega 1 reguleeritavaid
                          teenuseid, juhul kui teenuseid osutatakse maksukohustuslaste poolt, kelle
                          tegevuskoht ei ole riigi territooriumil;“,
            b) lisatakse lõige 5 järgmises sõnastuses:
                   „5.    Juhtudel, kui maksustatava tehingu teeb maksukohustuslase üksus, mis ei
                          asu riigi territooriumil, ja kui maksukohustuslasel on üksus ka tarbijaga
                          samas liikmesriigis, loetakse et maksukohustuslase tegevuskoht lõigete 1
                          ja 2 kohaldamisel on väljaspool riigi territooriumi.
   5) Artikli 22 lõike 6 punkti b, direktiivi 77/388/EMÜ artiklis 28h esitatud versioonis,
   muudetakse järgmiselt:
            a) Esimene alapunkt asendatakse järgmisega:
                   b) „Iga käibemaksukohustuslasena registreeritud maksukohustuslane esitab ka
                          kokkuvõtliku       aruande     käibemaksukohustuslastena      registreeritud
                          omandajate kohta, kellele ta on artikli 28c A osa punktides a ja d
                          sätestatud tingimustel kaupa tarninud, viiendas lõigus nimetatud
                          tehingute puhul käibemaksukohustuslastena registreeritud kaubasaajate
                          kohta ja maksukohustuslastest teenuste tarbijate kohta, kellele ta on
                          osutanud teenuseid artikli 9 lõikes 1 osutatud tingimustel.”
            b) Kolmas lõik asendatakse järgmisega:
                   „Kokkuvõtlikus aruandes esitatakse:
                   –      maksukohustuslasele riigi territooriumil antud käibemaksukohustuse
                          registrinumber, mille alusel maksukohustuslane on teinud kaubatarneid
                          artikli 28c A osa punktis a ettenähtud tingimustel ja mille alusel ta on
                          osutanud teenuseid artikli 9 lõikes 1 ettenähtud tingimustel,
ET                                                   22                                                ET
 ---pagebreak---                   –      number,       mille     järgi     eristatakse    käibemaksukohustuslasest
                         kaubaomandajaid või teenuste kasutajaid mõnes muus liikmesriigis ja
                         mille järgi neile kaupu tarniti või teenuseid osutati,
                  –      iga kauba omandaja või teenuse kasutaja kohta maksukohustuslase tehtud
                         kaubatarnete ja osutatud teenuste kogusumma. Nimetatud summad
                         esitatakse kvartali kohta, mille jooksul maks muutus sissenõutavaks.“
            c) Lisatakse järgmine kuues lõik:
            „ Teenuste suhtes kohaldatakse esimese ja kolmanda alalõigu sätteid alates 1.
            jaanuarist 2008.“.
   6) Artikli 28b osad C, D, E ja F jäetakse välja.
                                               Artikkel 2
   1.       Liikmesriigid jõustavad käesoleva direktiivi järgimiseks vajalikud õigus- ja
            haldusnormid hiljemalt 1. juuliks 2006. Nad edastavad kõnealuste sätete teksti ning
            kõnealuste sätete ja käesoleva direktiivi vahelise vastavustabeli viivitamata
            komisjonile.
            Kui liikmesriigid kõnealused normid vastu võtavad, lisavad nad neisse või nende
            normide ametliku avaldamise korral nende juurde viite käesolevale direktiivile.
            Sellise viitamise viisi näevad ette liikmesriigid.
   2.       Liikmesriigid edastavad komisjonile käesoleva direktiiviga reguleeritavas
            valdkonnas nende poolt vastuvõetud põhiliste siseriiklike õigusnormide teksti.
                                               Artikkel 3
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
                                               Artikkel 4
   Käesolev direktiiv on adresseeritud liikmesriikidele.
   Brüssel,
                                                  Nõukogu nimel
                                                  eesistuja
ET                                                  23                                             ET